Diari Oficial de la Generalitat Valenciana


Sumari del DOGV 8501, del 07-03-2019 (2019/2171)

RESOLUCIÓ d'1 de març de 2019, del director general de LABORA Servei Valencià d'Ocupació i Formació, per la qual es regula transitòriament el procediment de gestió del fitxer d'experts docents per a impartir cursos de formació professional en els LABORA Formació i CIPFP de titularitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2171


Data del document
:   01-03-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Descriptors 

:   * legislació

RESOLUCIÓ d'1 de març de 2019, del director general de LABORA Servei Valencià d'Ocupació i Formació, per la qual es regula transitòriament el procediment de gestió del fitxer d'experts docents per a impartir cursos de formació professional en els LABORA Formació i CIPFP de titularitat de la Generalitat Valenciana. [2019/2171]  
El passat 8 de maig de 2017 es va publicar la Resolució de 26 d'abril, del director general del Servei Valencià d'Ocupació i Formació, per la qual es regula, transitòriament, el procediment de gestió del fitxer d'experts docents per a impartir cursos de formació professional, en els centres de formació titularitat de la Generalitat Valenciana establits en la Resolució de 30 de març de 2016, del citat òrgan (DOGV 7754, 06.04.2019), i la correcció d'errades publicada (DOGV 7764, 20.04.2019), i es va procedir a l'actualització de la relació d'especialitats donades de baixa del Catàleg d'especialitats del Servei Públic d'Ocupació Estatal.  
Així mateix, el 20 de febrer de 2018 es va publicar la Resolució de 16 de febrer, del director general del Servei Valencià d'Ocupació i Formació, per la qual es regula, transitòriament, el procediment de gestió del fitxer d'experts docents per a impartir cursos de formació professional, en els centres de formació titularitat de la Generalitat Valenciana, establit en la Resolució de 26 d'abril de 2017, del citat òrgan (DOGV 8238, 20.02.2019), i es va procedir a l'actualització de la relació d'especialitats donades de baixa del Catàleg d'especialitats del Servei Públic d'Ocupació Estatal.  
El caràcter transitori de totes dues resolucions, es va justificar en què per la Direcció General del Servei Valencià d'Ocupació i Formació, s'estava tramitant una nova norma jurídica que introduïa importants novetats i contemplava aspectes fins hui no inclosos en les anteriors resolucions, atesa la necessitat de regular aquesta matèria amb major profunditat i extensió, donada la incidència que té, no solament per tal de garantir una formació de qualitat i conseqüent amb els principis inspiradors del Sistema Nacional de Qualificacions i Formació Professional, sinó també amb l'objectiu d'assegurar que la designació d'experts docents, a través del citat fitxer, s'efectua amb la màxima agilitat, transparència i igualtat en l'accés.  
El 5 de febrer de 2018 de 2018 (DOGV 8227) es va publicar el Decret 220/2017,de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe.  
En data 9 de juliol de 2018 (DOGV 8334), s'ha publicat la Resolució de 2 de juliol de 2018, de la Direcció General del Servei Valencià d'Ocupació i Formació, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF per a les famílies professionals d'Electricitat i Electrònica, Fabricació Mecànica, Instal·lació i Manteniment.  
  
En data 14 de novembre de 2018 (DOGV 8423) es va publicar la Resolució de 5 de novembre de 2018, de la Direcció General del Servei Valencià d'Ocupació i Formació, per la qual es convoca per a la seua constitució una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el SERVEF per a les famílies professionals d'Energia i Aigua i Fusta, Moble i Suro.  
Donada que la implementació d'aquest nou model és progressiva, encara existeixen moltes famílies professionals la resolució de les quals de convocatòria de borsa d'ocupació temporal està pendent de publicar-se. Per tant, és urgent i imprescindible dictar una altra resolució de similars característiques a les citades, a fi d'executar la programació de les accions formatives ja planificades per al present exercici 2019, no deixant sense regulació aquesta matèria i, conseqüentment, no fent un desistiment en l'exercici de les funcions pròpies del SERVEF, l'execució del qual correspon a aquesta direcció general a través dels seus centres.  
Per això, d'acord amb les competències que en matèria de formació professional ocupacional i contínua s'atribueixen al director general del Servei Valencià d'Ocupació i Formació LABORA, en virtut de l'article 14.1.f del Decret 194/2013, de 20 de desembre, del Consell, pel qual s'aprova el Reglament d'organització i del règim jurídic del SERVEF, resolc:  
  
Primer. Objecte  
L'objecte de la present resolució és regular transitòriament, el règim de selecció i designació d'experts docents, fins que es produïsca el desenvolupament mitjançant la publicació de les diferents resolucions de convocatòria i la constitució de les diferents borses, mitjançant la modificació del configurat per les resolucions de 13 d'agost de 2001, de 25 d'abril de 2003, de 9 de setembre de 2004, de 25 d'abril de 2005, d'1 de febrer de 2007, de 30 de març de 2016, de 26 d'abril de 2017 i de 16 de febrer de 2018, en aquelles especialitats en situació de baixa en el Fitxer d'Especialitats del SEPE, les quals figuren en annex I, tot això d'acord amb el que s'estableix en l'apartat dotze, punt 4, de la Resolució d'1 de febrer de 2007, de la Direcció General del Servei Valencià d'Ocupació i Formació.  
  
  
Segon. Iniciació del procediment de selecció d'experts docents  
1. D'acord amb el que s'estableix en el punt 1 de l'apartat dotze de la Resolució d'1 de febrer de 2007, el LABORA Formació que programe una acció formativa sol·licitarà al Servei de Centres de Formació Professional per a l'Ocupació, dependent de la Subdirecció General de Formació Professional per a l'Ocupació, que es designe un expert docent per a la seua impartició.  
2. El servei esmentat facilitarà el docent que corresponga segons l'ordre de prelació establit en el corresponent llistat o, si escau, notificarà per escrit l'absència d'aquest quan no en conste cap disponible o bé perquè aquella està esgotada, així com quan no figure l'acció formativa programada entre les especialitats del fitxer.  
  
3. En absència d'expert docent disponible, el Servei de Centres de Formació Professional per a l'Ocupació dirigirà autorització expressa al LABORA Formació, que tinga encomanada la iniciació del procediment per a la tramitació d'ofertes de l'especialitat programada, el qual presentarà oferta d'ocupació signada pel seu director, en l'Espai LABORA de la seua província establit a aquest efecte en l'annex II de la present resolució, havent d'ajustar-se aquella als requisits mínims del perfil del certificat de professionalitat o programa formatiu del fitxer d'especialitats formatives del SEPE.  
4. En l'emplenament de l'oferta d'ocupació, model d'oferta HDU7287 (annex III) que figura en el web del LABORA Servei Valencià d'Ocupació i Formació seguint l'enllaç http://www.labora.gva.es/va/buscar-trabajadores-gvajobs, i en la qual hauran de tindre's en compte les prescripcions següents:  
A) Condicions de treball  
En la pàgina 2, el punt 3, Ocupacions, de l'encasellat T denominat Condicions de treball, s'haurà de fer constar l'ocupació de «formador de formació per a l'ocupació (abans formadors de formació ocupacional no reglada), amb codi 68003470». Al costat d'ella, en la casella corresponent a l'experiència en mesos, es farà constar un mínim d'un mes.  
  
L'altra o altres ocupacions, seran algunes de les quals apareixen en el llistat d'ocupacions amb codi nacional d'ocupacions (CNO) i que hauran de tindre correlació amb l'especialitat formativa que es vol impartir.   
Com a eina informativa interna per a l'obtenció dels codis i ocupacions, els centres de formació disposen de taules a les quals es podrà accedir mitjançant la següent ruta:  
Taure - Ordenació - Taules auxiliars - Llistat CNO  
En tot cas, el director del LABORA Formació que tinga encomanada la tramitació d'ofertes de l'especialitat programada, en col·laboració amb el director de l'Espai LABORA, haurà d'assegurar-se que els requisits mínims de l'oferta no són de caràcter genèric, sinó que s'ajusten al perfil de l'especialitat a impartir i, en cas contrari, s'haurà de determinar en l'oferta d'ocupació les ocupacions més adequades a l'especialitat.  
B) REQUISITS GENERALS:  
En el punt 1, Requisits, de l'encasellat R denominat Requisits generals, de la pàgina 2 del model adés citat, no s'emplenarà la casella situació laboral.  
C) Àmbit de cerca  
En el punt 3, Àmbit de cerca, de l'encasellat i pàgina esmentats en la lletra B, es farà constar el de la província en la qual s'haja programat el curs.  
D) Requisit metodològic:  
Serà l'Espai LABORA, en col·laboració amb el LABORA Formació que gestiona l'oferta, el que incorporarà en els apartats de l'encasellat que corresponga el requisit metodològic, d'acord amb l'especificat en el document que apareix en el web del LABORA Servei Valencià d'Ocupació i Formació. Model oferta WAB9296.  
  
Tercer. Fase de sondeig en l'Espai LABORA  
1. L'Espai LABORA, de la província en què es trobe el LABORA Formació que ha cursat l'oferta, realitzarà un sondeig en el seu àmbit provincial, generant un llistat per cadascuna de les especialitats oferides. D'aquest llistat es traslladaran al LABORA Formació, preferentment els primers 20 candidats obtinguts.  
2. En els supòsits en els quals el sondeig haja llançat un nombre de candidats inferior a l'assenyalat en l'apartat anterior, o que, sent aquest nombre suficient, una vegada examinats els currículums proposats per la comissió avaluadora es constate la inadequació de tots o alguns dels candidats amb els perfils requerits, de tal forma que la llista esdevinga insuficient per a aconseguir el nombre esmentat, el LABORA Formació corresponent, en cas de considerar-ho necessari, podrà sol·licitar candidats a l'Espai LABORA mitjançant la realització, si escau, de nous sondejos en idèntics termes i, en cas de no obtindre's els suficients per aquest mitjà per a cobrir la xifra assenyalada, es podrà publicar l'oferta en la pàgina gva.jobs, seleccionant-se el nombre d'aspirants restants fins a arribar a aquesta quantitat.  
Iniciat el procediment d'ofertes en la pàgina gva.jobs, i transcorreguts cinc dies naturals sense que es presenten nous candidats, s'inclourà a tots els presentats que complisquen els requisits. Amb l'obtenció d'aquest últim llistat i amb independència del seu resultat, es donarà per finalitzada la fase de sondeig.  
3. Quan es considere que el perfil d'algun dels candidats proposats és inadequat, la Comissió de Valoració del LABORA Formació corresponent haurà de justificar aquesta circumstància indicant els motius que concorren de forma individualitzada, formalitzant el model normalitzat que s'acompanya a la present resolució com a annex V per a cadascun.  
  
  
Quart. Presentació de documentació pels candidats  
Finalitzada la fase de sondeig i, si escau, la publicació d'ofertes en gva.jobs, el LABORA Formació requerirà els candidats preseleccionats perquè, en el termini de cinc dies, presenten, preferentment en el registre d'entrada del mateix centre i dirigit a aquest, la documentació necessària per a la baremació dels mèrits que s'especifiquen en la corresponent oferta, acompanyada del document emplenat d'autobaremació que consta en l'annex VI d'aquesta resolució. Els criteris de baremació seran els que figuren en annex VII.  
En el cas que els candidats presenten la documentació a què es refereix el paràgraf anterior, en qualsevol dels llocs previstos en l'apartat 4 de l'article 16 de la Llei 39/2015, d'1 d'octubre, del procediment administratiu comú de les administracions públiques, hauran de comunicar-ho per qualsevol mitjà al LABORA Formació que haja efectuat el requeriment.  
Únicament, es tindran en compte per a la seua valoració, els mèrits al·legats i documentats pels aspirants, que hagen sigut adquirits amb anterioritat a la data en què l'oferta d'ocupació haja tingut entrada en el registre de l'Espai LABORA corresponent.   
No es consideraran computables com a mèrits aquella experiència professional, docent o formació, presa en consideració per a l'acreditació del compliment dels requisits necessaris per a causar alta en el sistema d'experts docents, sense perjudici que puguen valorar-se altres titulacions i o acreditacions, de les que se citen en el punt 2.A de l'apartat 2 dels annexos VI i VII d'aquesta resolució, i conforme als criteris establits per a cadascuna.  
  
Cinqué. Requisits dels candidats  
1. En el cas que l'oferta d'ocupació tinga per objecte la cobertura de llocs docents per a la impartició d'especialitats formatives corresponents a certificats de professionalitat, els aspirants per a ser seleccionats hauran de complir, almenys, els requisits que per als formadors s'estableixen, amb caràcter general, en el Reial-decret 34/2008, de 18 de gener, que regula aquesta matèria, a més d'aquells altres que de forma específica s'incloguen en el reial decret regulador del certificat de professionalitat publicat.  
2. Tractant-se d'ofertes d'ocupació, destinades a la provisió de llocs docents amb el propòsit d'impartir especialitats formatives no corresponents a certificats de professionalitat, podran ser seleccionats aquells candidats el perfil dels quals s'ajuste als requisits mínims del personal docent establits en el fitxer d'Especialitats Formatives, que contindrà tota l'oferta formativa desenvolupada en el marc del Sistema de formació professional per a l'ocupació en l'àmbit laboral, que es desenvoluparà i mantindrà permanentment actualitzat pel Servei Públic d'Ocupació Estatal (SEPE), d'acord amb el que es preveu en l'article 20.3 de la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
  
  
Sisé. Comissió de valoració  
1. Es crearà una comissió de valoració, a proposta del director del LABORA Formació que haja cursat la corresponent oferta, que contindrà el nom i cognoms dels seus membres i, la missió principal dels quals, consistirà a procedir a la baremació dels mèrits al·legats i documents presentats pels aspirants.  
2. El nomenament dels membres de la Comissió, correspondrà a la Direcció General d'Ocupació i Formació, qui podrà delegar tal actuació en el Servei de Centres de Formació Professional per a l'Ocupació, la composició de la qual serà la següent:  
- El director del LABORA Formació, que presidirà la comissió.  
- El cap d'estudis, que farà les funcions de secretari.  
- Un tècnic del centre.  
3. En els supòsits de vacant, absència o malaltia del director, les funcions de president seran exercides pel membre que ostente la direcció d'estudis del centre, inclosa la facultat de proposar als tècnics necessaris per a completar la xifra de tres membres que, en tot cas, hauran d'existir en la comissió, així com els seus respectius suplents. Igualment, podrà atribuir les funcions de secretari a un dels restants membres.  
  
4. En aquelles especialitats formatives les peculiaritats de les quals així ho requerisquen, i a petició del president de la comissió de valoració, podrà participar en la mateixa personal d'uns altres LABORA Formació amb coneixement o experiència en aquestes especialitats. Així mateix, i amb la finalitat de prestar l'assessorament precís, es podrà requerir la presència de docents dels CIPFP i recórrer a col·laboradors externs al Servei Valencià d'Ocupació i Formació LABORA.  
En aquests casos, el nomenament es realitzarà conforme a l'assenyalat en l'apartat 2 anterior.  
  
Seté. Criteris per a l'ordenació dels candidats  
1. Examinada i baremada la documentació aportada pels candidats i havent-se atorgat la corresponent puntuació a cadascun dels mèrits al·legats, aquestes se sumaran i es confeccionarà un llistat per cadascuna de les especialitats oferides, en el qual s'ordenarà als aspirants de major a menor puntuació total obtinguda.  
2. En cas d'empat entre dos o més aspirants, l'ordre de prioritat s'establirà entre ells, d'acord amb els següents criteris:  
a) Tindrà preferència el candidat que haja obtingut major puntuació en l'apartat d'experiència professional.  
b) De persistir l'empat, es dirimirà a favor de qui haja obtingut major puntuació en l'apartat experiència docent.  
c) Si en aplicació dels anteriors criteris l'empat romanguera i aquest fora entre persones de diferent sexe, es decidirà a favor del sexe femení, sempre que estiga infrarepresentat dins del col·lectiu de persones que formen part del sondeig en l'especialitat formativa corresponent.  
d) Finalment, en cas de prosseguir l'empat, aquest es resoldrà tenint en compte la lletra resultant del sorteig realitzat per la conselleria competent en matèria de funció pública per a determinar l'ordre d'actuació dels aspirants en cadascuna de les proves selectives d'ingrés que se celebren durant l'any, en compliment de l'article 17.1 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
3. Així mateix, s'inclourà una relació d'aquells aspirants que hagen sigut exclosos de la llista corresponent, amb indicació expressa de les causes que han motivat tal decisió.  
  
Huité. Publicació de llistats i baremacions  
1. La comissió avaluadora donarà publicitat en la pàgina web de LABORA, del resultat de la valoració provisional de candidats admesos amb el detall de la puntuació obtinguda per cadascun, així com de la relació provisional de sol·licitants exclosos per no reunir els requisits mínims, especificant les causes d'exclusió i es concedirà un termini de deu dies, que comptaran a partir d'aquesta publicació, a fi que els candidats puguen presentar les reclamacions que estimen oportunes en relació amb la puntuació atorgada o amb els motius d'exclusió.  
  
Per a poder ser admesos, els candidats hauran d'obtindre un mínim de dos punts sumant el total dels obtinguts en aplicació dels mèrits computables que s'assenyalen en el barem d'experts docents que obren en l'annex VII de la present resolució.  
2. Una vegada examinades les reclamacions presentades, la comissió de valoració es pronunciarà sobre la seua estimació o desestimació i, si escau, confeccionarà les relacions definitives de candidats inclosos i exclosos, d'acord amb els criteris que s'indiquen en el resolc precedent, i les publicarà en la forma indicada en l'apartat anterior; s'entendrà efectuat amb això el tràmit de notificació de la resolució de les al·legacions.  
Contra les relacions definitives d'admesos i exclosos, podrà interposar-se recurs d'alçada en el termini d'un mes a comptar des de la publicació en la pàgina web de LABORA davant la Direcció General d'Ocupació i Formació, o bé davant la Comissió de Valoració que va dictar l'acte, que el remetrà a aquella, tot això, de conformitat amb el que es disposa en els articles 112, 115, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
3. Els llistats resultants d'aquest procés seran remesos al Servei de Centres de Formació Professional per a l'Ocupació, que s'encarregarà d'atendre les sol·licituds de designació d'experts docents formulades pels centres de formació, així com de la gestió d'aquells. Aquests llistats serviran per a tots els cursos de l'especialitat formativa sondejada que se celebren durant l'any 2019 en cada província.  
  
Nové. Procediment per a la designació de candidats  
1. El LABORA Formació que requerisca un formador per a la impartició de l'especialitat de què es tracte, sol·licitarà al Servei de Centres de Formació Professional per a l'Ocupació la designació del candidat que corresponga per ordre de puntuació en la llista de l'especialitat del correlatiu àmbit provincial.  
2. El Servei de Centres de Formació Professional per a l'Ocupació comunicarà telefònicament i/o mitjançant comunicació electrònica al candidat la proposta de contractació, qui disposarà de dos dies hàbils per a acceptar-la o rebutjar-la.  
Tal decisió, la manifestació de la qual podrà realitzar-se en aquella primera comunicació, haurà de formalitzar-se preferentment utilitzant el seu correu electrònic, sense perjudici de servir-se de qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
A l'efecte de comunicacions, en la fase corresponent al requeriment de documentació als candidats per a la seua baremació, se'ls sol·licitarà autorització expressa per a practicar les que escaiga, utilitzant el correu electrònic i relacionant-se en endavant per aquesta via amb aquells que manifesten el seu consentiment.  
3. Si s'esgotara el llistat provincial corresponent a l'especialitat de crida i existint formadors de la mateixa especialitat en una altra o altres províncies, amb caràcter extraordinari, abans d'iniciar novament el procediment de selecció d'experts docents assenyalat en el resolc segon d'aquesta resolució, el Servei de Centres de Formació Professional per a l'Ocupació, prèvia consulta amb els centres que pogueren veure's afectats, podrà acudir a aquells llistats d'altres províncies per a designar docents disponibles, sempre que amb això no es perjudique les necessitats de formadors d'aquelles.  
4. Quan s'hagen cursat, pels LABORA Formació, diverses peticions de designació de formadors i per l'ordre de prelació corresponga a un mateix docent impartir simultàniament més d'una especialitat o mòdul formatiu, serà aquest qui optarà per l'acció formativa que desitja impartir, considerant-se causa justificada de renúncia el rebuig a la resta de llocs de treball oferits i en conseqüència, serà desactivat en els llistats corresponents en els termes previstos en el resolc següent, excepte quan en un dels llistats de les diferents especialitats siga candidat únic; en aquest cas, la designació es realitzarà pel Servei de Centres de Formació Professional per a l'Ocupació en llaures a portar a bon terme la programació.  
  
Deu. Activació i desactivació en la llista de l'expert docent  
1. Acceptada l'oferta de contractació i durant la seua vigència, el formador contractat quedarà desactivat de tots els llistats en els quals es trobe incorporat, la qual cosa suposarà que no podrà rebre ni acceptar unes altres possibles propostes de contractació a les quals poguera concórrer, reactivant-se de nou en el mateix ordre que ocupava en aquells llistats, una vegada finalitzat el contracte.  
2. El contracte s'efectuarà pel temps establit per a la impartició de l'acció formativa de què es tracte. No obstant l'anterior, el Servei de Centres de Formació Professional per a l'Ocupació, prèvia proposta del director del LABORA Formació d'impartició, podrà incrementar la durada d'aquest fins a un 10 % del període previst, a fi de contemplar les fases de preparació i finalització o conclusió de l'acció formativa i, si escau, el temps de dedicació a la cerca d'empreses per a la formació en centres de treball (FCT) o realització de les pràctiques professionals no laborals (PPNL) de l'alumnat.  
  
Onze. Renuncia al lloc de treball oferit  
1. Els experts docents integrants dels llistats hauran d'acceptar les ofertes que els formule el Servei de Centres de Formació Professional per a l'Ocupació.  
2. La renúncia injustificada als llocs de treball oferits suposarà la baixa immediata en tots els llistats en els quals es trobe incorporat. S'equipararà en els seus efectes a la renúncia injustificada, la falta de resposta de l'expert docent a l'oferta de contractació en el termini de dos dies hàbils a comptar des de l'endemà a la comunicació de la proposta de contractació, o la falta de presa de possessió del lloc oferit.  
  
3. Es considerarà causa justificada de renúncia als llocs de treball oferits, que haurà de ser apreciada pel Servei de Centres de Formació Professional per a l'Ocupació, les següents:  
a) Trobar-se en situació d'incapacitat temporal.  
b) Estar gaudint de maternitat o paternitat o trobar-se en alguna de les situacions de risc durant l'embaràs o la lactància natural de conformitat amb el que s'estableix en els capítols VI, VII, VIII i IX del títol II del text refós de la Llei General de la Seguretat Social, aprovat pel Reial decret legislatiu 8/2015, de 30 d'octubre.  
  
c) El compliment d'un deure públic inexcusable, que resulte incompatible amb l'acompliment de les seues funcions.  
d) Causa de força major o cas fortuït, que impedisca l'acompliment de les tasques pròpies del lloc oferit.  
e) Estar donat d'alta com a treballador per compte propi o tindre una relació laboral per compte d'altri en vigor, quan això supose la impossibilitat d'exercir les funcions pròpies del lloc per incompatibilitat.  
  
f) Cuidat d'un familiar que es tinga a càrrec, fins al segon grau de consanguinitat o afinitat que, per raons d'edat, accident o malaltia, no puga valdre's per si mateix i no exercisca una activitat retribuïda.  
  
g) Que l'especialitat que s'haja d'impartir es realitze en diferent província a la de la seua residència.  
h) Qualssevol altres causes d'origen legal o material que impossibiliten objectivament l'efectiva realització del lloc de treball i no tinguen el seu origen en un dret d'opció de l'expert docent.  
En aquests supòsits el docent serà desactivat de totes les llistes en les quals es trobe incorporat, fins que es produïsca el cessament de les causes que van motivar tal situació, que hauran de ser comunicades al Servei de Centres de Formació Professional per a l'Ocupació, en el termini de 5 dies des de la seua desaparició, moment des del qual se li tornarà a activar, incorporant-se en l'ordre de puntuació que ocupava en aquelles.  
4. Mentre no es produïsca la signatura del contracte i, en absència de relació contractual vigent, els docents no tindran accés com a tals a les instal·lacions del LABORA Formació corresponent.  
5. La contractació de docents per a la impartició de qualsevol especialitat o mòdul formatiu a través d'aquest procediment, no suposarà la seua incorporació automàtica al fitxer d'experts docents vigent o que, si escau, poguera crear-se, sense perjudici que això procedisca mitjançant el compliment dels tràmits i condicions previstos en la disposició de caràcter general que ho regule.  
  
Dotze. Actualització i publicació dels llistats de formadors.  
Les designacions d'experts docents per a la impartició de les respectives accions formatives, així com qualsevol altra incidència que done lloc, conforme al que s'estableix en les disposicions contingudes en la present resolució, a l'activació o desactivació dels formadors en les respectives llistes, produiran la seua actualització automàtica que es realitzarà pel Servei de Centres de Formació Professional per a l'Ocupació, amb la freqüència en què aquelles es vagen produint.  
  
Tretze. Vigència transitòria d'anteriors llistats  
1. Els llistats constituïts a l'empara de les Resolucions de 30 de març de 2016, de 26 d'abril de 2017 i de la Resolució de 16 de febrer de 2018, per a aquelles accions formatives coincidents amb les programades pels LABORA Formació per al present exercici 2019, es recuperaran sense que siga aplicable el sistema contemplat en el resolc nové d'aquella.  
A aquest efecte, es prendran com a punt de partida, aquells llistats que amb caràcter definitiu incloïen els candidats admesos i exclosos amb la seua corresponent puntuació, als qui se'ls atorgarà el termini de deu dies hàbils, des de la data de la nova publicació en la pàgina web del SERVEF, perquè actualitzen els mèrits en el seu moment al·legats en el primer cas i perquè, de conducta, esmenen les causes que van motivar la seua exclusió en el segon.  
En el cas que hi haguera més d'un llistat amb caràcter definitiu en una mateixa especialitat, ja que el primer llistat hagués esdevingut insuficient en un moment determinat, aquests es refondran en un sol llistat ordenat segons la puntuació corresponent de cada candidat.  
  
2. Obert el termini citat, els formadors inclosos en aquells llistats podran remetre al LABORA Formació, indicat en el web, tant l'actualització de mèrits com aquelles al·legacions i documents que acrediten que han desaparegut les causes que van donar lloc a la seua exclusió, a fi que la comissió avaluadora en faça l'examen, valoració i, si escau, reordenació dels candidats inclosos en aquelles, que seran novament publicades en els termes citats i contra les quals escaurà interposar el recurs previst en l'apartat 2 del resolc huité de la present resolució.  
  
  
Catorze. Naturalesa transitòria de la contractació  
Donat el caràcter conjuntural que posseeix la programació de la formació per a l'ocupació en els LABORA Formació titularitat de LABORA, així com dels CIPFP titularitat de la Conselleria d'Educació, que queda patent a través de la variabilitat que aquesta programació experimenta d'un exercici a un altre, com a resultat del procés de detecció de necessitats que periòdicament es realitza per part de la Direcció General d'Ocupació i Formació, és pel que es considera idònia la subscripció de contractes laborals temporals amb els formadors seleccionats mitjançant el procediment ací regulat per a la impartició d'aquesta modalitat de formació.  
Així mateix, i d'acord amb el que es preveu el resolc primer, l'objecte d'aquesta resolució és articular el règim transitori de contractació dels experts docents fins a la constitució de les noves borses d'experts docents, la qual cosa ve a incidir novament en la idoneïtat de la contractació temporal per part de LABORA per a la impartició de cursos de formació professional en els centres de formació de titularitat de la Generalitat.  
  
Quinze. Protecció de dades personals  
L'ús de les dades subministrades al Servei Valencià d'Ocupació i Formació pels candidats i els experts docents estarà sotmès a la normativa vigent sobre protecció de dades de caràcter personal i la de seguretat de la informació de la Generalitat.  
  
Contra el present acte, que posa fi a la via administrativa, podran els interessats interposar un recurs contenciós administratiu en el termini de dos mesos, a comptar des de l'endemà de la publicació, davant el jutjat contenciós administratiu competent, d'acord amb el que es preveu en els articles 8.3, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan en el termini d'un mes, comptat en els termes ja esmentats, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tot això sense perjudici que es puga interposar qualsevol altre recurs que s'estime escaient.  
  
  
València, 1 de març de 2019.- El director general de LABORA Servei Valencià d'Ocupació i Formació: Enric Nomdedéu i Biosca.  
  
  
  
ANNEX I  
Relació d'especialitats en situació de baixa en el catàleg d'especialitats del SEPE que afecten el fitxer d'experts docents  
  
Codi Especialitats Baixa  
ADGA10 Empleat d'oficina 30/03/12  
ADGA30 Administratiu comercial 30/03/12  
ADGA40 Administratiu comptable 31/12/10  
ADGC02 Aplicacions informàtiques de gestió 30/03/12  
ADGC30 Assistent de gestió immobiliària 31/12/15  
ADGI01 Anglès: atenció al públic 30/12/16  
ADGI03 Alemany: atenció al públic 30/12/16  
ADGS10 Tècnic administratiu d'assegurances 31/12/14  
ADGX03 Alemany: gestió comercial 31/12/17  
ADGZ86 Tècnic en control de qualitat (normes ISO) 31/12/17  
AFDB40 Monitor esportiu 30/12/16  
AGAO20 Florista 31/01/11  
AGAO50 Jardiner 31/12/09  
ARGD10 Tècnic auxiliar en disseny gràfic 31/12/12  
ARGD30 Tècnic auxiliar en disseny industrial 31/12/17  
ARGD40 Tècnic auxiliar en disseny d'interiors 30/12/16  
ARGE30 Grafista/maquetista 31/12/15  
ARGI30 Impressor d'òfset d'un color (full) 30/03/12  
ARGM30 Confeccionador de productes de cartó 31/10/08  
ARGS40 Enquadernador industrial 31/12/12  
ARTC10 Terrissaire ceramista 31/12/12  
ARTV30 Decorador d'objectes de vidre 31/12/12  
COMX01 Tècnic de comerç exterior 31/12/12  
ELEL10 Electricista d'edificis 30/03/12  
ELEN20 Instal·lador d'equips i sistemes de comunicació 30/03/12  
ELEN24 Instal·lador de línies i equips de comunicació 01/01/03  
ELER10 Electricista de manteniment 30/03/12  
ELET10 Electrònic de manteniment 31/12/14  
ELET14 Mantenidor de sistemes industrials de producció automàtica 30/12/16  
ENAE20 Instal·lador de sistemes d'energia solar tèrmica 31/12/09  
ENAT30 Operador de sistemes de distribució d'aigua 31/12/09  
EOCA10 Pintor 31/12/14  
EOCI10 Lampista 31/12/15  
EOCI30 Instal·lador de gas 31/12/15  
EOCL10 Obrer 31/12/10  
EOCT20 Auxiliar tècnic d'obra 31/12/14  
EOCT30 Auxiliar tècnic de topografia 31/12/12  
EOCT32 Pràctic en topografia per a obra urbana 31/12/14  
EOCT70 Encarregat en obra d'edificació 31/12/15  
EOCT80 Encarregat d'obra civil 31/12/15  
FCOA02 Sensibilització mediambiental 31/12/17  
FCOA03 Medi ambient en agricultura 30/12/16  
FCOA04 Coneixements del medi natural i avaluació de riscos mediambientals 30/12/16  
  
FCOA05 Incidència ambiental de la indústria química 30/12/16  
FCOA06 Tractament d'aigües en la indústria de l'adobat 30/12/16  
FCOS01 Prevenció de riscos 31/12/17  
FEEE10 Electricista industrial 30/03/12  
FMEL30 Fuster metàl·lic i de PVC 31/12/15  
FMEL40 Muntador d'estructures metàl·liques 31/12/15  
FMEL50 Soldador d'estructures metàl·liques lleugeres 31/12/12  
FMEL60 Soldador d'estructures metàl·liques pesades 31/12/12  
FMEM20 Ajustador mecànic 30/03/12  
FMEM30 Matricer motllista 30/03/12  
FMEM40 Operador de màquina eina 31/12/12  
FMEM50 Torner fresador 30/03/12  
FMEM60 Preparador-programador de màquines eines amb CNC 30/12/15  
HOTA30 Cambrera de pisos 31/12/09  
HOTF10 Hostessa / auxiliar de congressos 30/12/16  
HOTN10 Animador turístic 30/12/16  
HOTR20 Cuiner 31/12/09  
HOTR40 Cambrer/a de restaurant bar 31/12/10  
HOTR70 Ajudant de cuina 31/12/10  
IFCI10 Programador d'aplicacions informàtiques 31/12/14  
IFCI20 Tècnic de sistemes microinformàtics 30/03/12  
IFCX0304 Disseny de pàgines web 31/12/12  
IMAC10 Mantenidor d'aire condicionat i fluids 31/12/10  
IMAF10 Frigorista 31/12/10  
IMAF13 Instal·lador de climatització 31/12/15  
IMAN10 Mecànic de manteniment 30/03/12  
IMAN15 Mecànic de manteniment pneumàtic 30/12/16  
IMAN20 Electromecànic de manteniment 31/12/15  
IMSI30 Editor-muntador d'imatge 30/03/12  
IMSI40 Tècnic de so 31/12/15  
IMSI70 Fotògraf 30/03/12  
IMSI80 Operador de cambra 30/03/12  
INAP10 Forner 31/12/10  
INAP20 Pastisser 30/03/12  
MAMM30 Mecanitzador de fusta i taulers 30/12/09  
MAMM40 Operador d'armat i muntatge de fusteria i moble 30/03/12  
MAMM50 Envernissador lacador 30/03/12  
MAMM60 Tapisser de mobles 31/12/15  
MAMS10 Fuster 30/12/09  
MAMS40 Ebenista 31/12/15  
MAMX02 Operador de màquines de control numèric per a indústries de la fusta 31/01/11  
QUIB10 Operador de planta química 31/12/09  
SANC30 Auxiliar d'infermeria en geriatria 31/12/07  
SSCF10 Formador ocupacional 31/12/12  
SSCS20 Monitora d'educació ambiental 31/12/14  
TCPC10 Patronista de calçat 31/12/14  
TCPC20 Tallador de cuir, ant i napa 31/12/14  
TCPC30 Preparador-cosidor de cuir, ant i napa 31/12/14  
TCPC40 Muntador de calçat 31/12/14  
TCPC50 Terminador de calçat 31/12/14  
TCPF30 Maquinista de confecció industrial 31/12/14  
TCPM20 Marroquiner industrial 31/12/14  
TMVC06 Transport de mercaderies perilloses per carretera 31/12/15  
TMVD10 Mecànic de vehicles de dues i tres rodes 31/12/12  
TMVE10 Mecànic de vehicles lleugers 30/03/12  
TMVE40 Electricista /electrònic de vehicles 30/03/12  
TMVE50 Tècnic en diagnosi de vehicles 31/12/12  
TMVH10 Planxista pintor de vehicles 30/03/12  
VICB10 Operador de molta i atomitzat 31/12/12  
VICB20 Operador de premsatge i assecat per a la fabricació de rajoles ceràmiques 01/07/07  
VICB30 Operador d'aplicació d'esmalts per a la fabricació de rajoles ceràmiques 01/07/07  
VICB40 Operador de cocció de rajoles ceràmiques 28/12/07  
VICB60 Elaborador de pantalles serigràfiques per a la fabricació de rajoles ceràmiques 31/12/12  
VICB70 Auxiliar de laboratori de desenvolupament i control de productes ceràmics 31/12/14  
VICC10 Operador de fabricació de ceràmiques especials 31/12/14  
  
  
  
  
ANNEX II  
Espai labora que realitzen els sondejos provincials d'experts docents  
  
· Alacant: Espai Labora Sant Joan Bosco, carrer de Sant Joan Bosco, número 15, 03763 Alacant.  
· Castelló: Espai Labora Historiador Viciana, carrer de l'Historiador Viciana, número 8, 12277 Castelló de la Plana.  
· València: Espai Labora Arts Gràfiques, carrer de les Arts Gràfiques, número 3, 46698 València.  
  
  
  
ANNEX IV  
Annex relatiu al requisit metodològic per a l'oferta d'ús del curs: ...  
  
  
El present annex completa l'oferta genèrica i especifica dels requisits que han de complir els candidats per a acreditar la competència docent. Els docents del curs conformement al que es disposa en l'article 13 del Reial decret 34/2008 de 18 de gener (actualitzat pel RD 1675/2010 i pel RD 189/2013), pel qual es regulen els certificats de professionalitat, hauran d'acreditar estar en possessió del certificat de professionalitat de formador ocupacional o el de docència de la formació professional per a l'ocupació excepte que complisquen un d'aquests requisits.  
1. Estar en possessió de les titulacions universitàries oficials de llicenciat en Pedagogia, Psicopedagogia o mestre en qualsevol de les seues especialitats, d'un títol universitari de graduat en l'àmbit de la Psicologia o de la Pedagogia o d'un títol universitari oficial de postgrau en els citats àmbits.  
2. Estar en possessió del Certificat d'Adaptació Pedagògica (CAP), o dels títols professionals d'Especialització Didàctica i Certificat de Qualificació Pedagògica.  
3. Estar en possessió del Màster Universitari habilitant per a l'exercici de les professions regulades de Professor de l'ESO, de Batxiller, de Formació Professional i Escoles Oficials d'Idiomes.  
4. Acreditar experiència docent contrastada d'almenys 600 hores en els últims 10 anys.  
  
  
  
  
  
  
  
ANNEX VII  
Criteris per a la baremació de mèrits dels experts docents  
  
No es considerarà computable com a mèrit aquella experiència professional, docent o formació, presa en consideració per a l'acreditació del compliment dels requisits necessaris per a causar alta en el sistema d'experts docents, sense perjudici que puguen valorar-se altres titulacions i o acreditacions, de les quals se citen en el punt 2.A de l'apartat 2 del present annex i conforme als criteris establits per a cadascuna.  
  
1. Experiència professional i docent (fins a un màxim de 5,5 punts)  
1.A. Experiència professional adquirida en els últims cinc anys (fins a un màxim de 2,5 punts)\*.  
a) Per dia complet: 0,0020 punts.  
\*Es considerarà com a tal aquella experiència que es corresponga directament amb les realitzacions professionals o capacitats recollides en les corresponents unitats de competència a la qual s'associe la formació específica de l'especialitat. A aquests efectes, es prendrà com a referència el que s'estableix en els corresponents certificats de professionalitat; en absència d'aquests i de qualificació professional, amb les capacitats pròpies de l'especialitat, conforme la classificació nacional d'ocupacions utilitzada pel Sistema d'Informació dels Serveis Públics d'Ocupació.  
En els supòsits de jornada parcial es computarà de conformitat amb el nombre de dies cotitzats complets consignats en l'informe de vida laboral, emès per la Tresoreria General de la Seguretat Social.  
En cap cas, no serà computables com a mèrits l'experiència professional que no done lloc a la seua inclusió en la corresponent certificació de la Tresoreria de la Seguretat Social, de l'Institut Social de la Marina o de la mutualitat a la qual estigueren afiliats, a excepció de voluntaris i becaris.  
1. B. Experiència docent en l'àmbit de l'àrea professional (fins a un màxim de 3 punts)\*.  
b.1. Per cada hora impartida en cursos de formació per a l'ocupació: 0,0015 punts  
b.2. Per cada dia treballat en l'àmbit de la formació professional del sistema educatiu de formació professional per a l'ocupació en alternança: 0,0032 punts.  
\*Aquesta experiència es valorarà en el àmbit de l'àrea professional associada a l'especialitat formativa tant dins l'àmbit de la formació professional del sistema educatiu com del subsistema de formació professional per a l'ocupació.  
En cap cas seran computables com a mèrit, l'experiència docent que no done lloc a la seua inclusió en la corresponent certificació de la Tresoreria General de la Seguretat Social, de l'Institut Social de la Marina o de la Mutualitat a la qual estigueren afiliats, a excepció de voluntaris o becaris.  
2. Formació (fins a un màxim de 3 punts)  
2.A) Titulació i/o acreditació (màxim 1 punt)  
a.1. Titulació de formació professional, arts plàstiques i disseny i esportistes de grau superior i equivalents; títols propis universitaris de duració igual o superior a 2 anys: 0,25 punts.  
a.2. Titulació corresponent a Graus universitaris de 240 crèdits ECTS, diplomats universitaris, títols propis universitaris d'expert o especialista i similars: 0,50 punts.  
a.3. Titulacions corresponents a Graus universitaris de més de 240 crèdits ECTS llicenciats, especialitats en Ciències de la Salut pel sistema de residència, i similars, i ensenyaments de màsters universitaris de fins a 60 crèdits ECTS o 1.500 hores: 0,75 punts.  
a.4. Títols corresponents a doctorat i ensenyaments de màsters universitaris de més de 60 crèdits ECTS o més de 1.500 hores: 1 punt.  
  
2.B) Formació directament relacionada amb l'especialitat (màxim 1 punt)  
b.1. Cursos de contingut directament relacionats amb l'especialitat i finalitzats a data de presentació de la sol·licitud amb una duració mínima de 15 hores: 0,0010 punts/hora.  
b.2. Titularitat del carnet o acreditació professional, l'obtenció de la qual habilita l'especialitat a impartir: 0,5 punts.  
2.C) Formació complementària (fins a un màxim de 0,5 punts).  
c) Cursos d'almenys 50 hores de duració el contingut de la qual siga complementari de l'especialitat i finalitzats a la data de presentació de la sol·licitud: 0,0005 punts/hora.  
Per estar en possessió de diplomes, o certificats expedits per entitats o organismes públics, per entitats que hagen impartit la formació per delegació d'aquests, o entitats privades habilitades per a això corresponents a cursos de formació professional amb aprofitament, el contingut del qual siga complementari de l'especialitat i finalitzats a la data de presentació de la sol·licitud. A aquests efectes, es consideraran matèries complementàries, llevat que constituïsquen la competència essencial de l'especialitat, les següents:  
· Igualtat de gènere.  
· Emprenedoria i autoocupació de caràcter general o en el sector de referència de l'especialitat.  
· Sostenibilitat ambiental.  
· Economia social.  
· Tecnologies de la informació i comunicació.  
· Prevenció de riscos professionals.  
· Habilitats socioprofessionals i orientació laboral.  
· Metodologia didàctica.  
2.D) Valencià (fins a un màxim de 0,5 punts)\*  
d.1. Certificat de coneixements oral: 0,10 punts.  
d.2. Certificat de grau elemental: 0,20 punts.  
d.3. Certificat de grau mitjà: 0,30 punts.  
d.4. Certificat de grau superior: 0,50 punts.  
\*Només es computarà el certificat de major nivell  
3. Entrevista (fins a un màxim d'1,5 punts)  
Es valoraran els aspectes següents:  
· 3.1. Actitud cap al lloc: 0,3 punts.  
· 3.2. Coneixement del programa i el maneig de l'equipament: 0,3 punts.  
· 3.3. Iniciatives d'inserció de l'alumnat: 0,3 punts.  
· 3.4. Metodologia que utilitzaria i avaluació de l'alumnat (coneixements i actituds): 0,4punts.  
· 3.5. Iniciatives de seguretat i salut laboral: 0,2 punts.